Ericales

Ericales merupakan sebuah susunan dikotiledon yang besar dan berbeza-beza. Susunan ini merangkumi pelbagai jenis bentuk hidupan, termasuk pokok, pokok renek, pokok akar dan pokok herba. Bersama-sama dengan tumbuhan autofit yang biasa, Ericales merangkumi tumbuhan mikoheterotrofi kurang klorofil (umpamanya Sarcodes sanguinea) dan tumbuhan karnivor (umpamanya genus Sarracenia). Banyak spesies mempunyai lima kelopak bunga tergabung.

Mikoriza ialah suatu sifat yang menarik yang sering dikaitkan dengan Ericales. Simbiosis dengan kulat akar agak biasa di kalangan tumbuhan susunan ini, dan terdapat juga tiga jenis yang tersendiri dalam Ericales, iaitu mikoriza erikoid, arbutoid, dan montropoid. Tambahan pula, sebilangan famili dalam susunan ini terkenal untuk keupayaan yang luar biasa untuk mengumpulkan aluminium (Jansen et al., 2004).

Ericales merupakan susunan kosmopolitan. Kawasan taburan famili-familinya amat berbeza; ada yang hanya terhad kepada kawasan tropika, dan ada juga yang wujud terutamanya di kawasan artik dan kawasan iklim sederhana. Seluruh susunan ini mengandungi melebihi 8,000 spesies, dan 2,000-4,000 spesies daripada bilangan itu termasuk dalam famili Ericaceae.

Kepentingan ekonomi 
Sudah tentu, tumbuhan yang paling penting dalam susunan Ericales ialah pokok teh (Camellia sinensis) daripada famili Theaceae. Susunan ini juga merangkumi sebilangan buah-buahan, termasuk:
 buah kiwi (Actinidia deliciosa)
 pisang kaki (genus Diospyros)
 beri biru dan kranberi
 kacang Brazil.

Banyak spesies Ericales ditanam untuk bunga-bunganya yang amat menarik. Contoh-contoh yang terkenal termasuk:
 bunga azalea 
 bunga senduduk
 bunga kamelia
 bunga poliantus
 bunga sirap mawar
 bunga floks
 bunga Busy Lizzie.

Pengelasan 
Famili-famili berikut adalah tipikal untuk pengelasan yang lebih baru:
 Famili Actinidiaceae (famili buah kiwi)
 Famili Balsaminaceae (famili balsam)
 Famili Clethraceae (famili kletra)
 Famili Cyrillaceae (famili sirila)
 Famili Diapensiaceae
 Famili Ebenaceae (famili eboni)
 Famili Ericaceae (famili Erica, rododendron, dan beri biru)
 Famili Fouquieriaceae (famili fouquieria)
 Famili Lecythidaceae (famili kacang brazil)
 Famili Maesaceae
 Famili Marcgraviaceae
 Famili Mitrastemonaceae
 Famili Myrsinaceae (famili siklamen dan pimpernel skarlet)
 Famili Pellicieraceae
 Famili Pentaphylacaceae
 Famili Polemoniaceae (famili floks)
 Famili Primulaceae (famili bunga primrose)
 Famili Roridulaceae
 Famili Sapotaceae (famili sapodilla)
 Famili Sarraceniaceae (famili pokok periuk kera Amerika)
 Famili Sladeniaceae
 Famili Styracaceae
 Famili Symplocaceae
 Famili Ternstroemiaceae
 Famili Tetrameristaceae
 Famili Theaceae (famili teh dan bunga kamelia)
 Famili Theophrastaceae

Kesemua itu membentukkan kumpulan asas asterid. Di bawah sistem Cronquist yang lebih lama, Ericales merangkumi sekumpulan kecil tumbuhan-tumbuhan Dileniidae:
 Famili Ericaceae
 Famili Cyrillaceae
 Famili Clethraceae
 Famili Grubbiaceae
 Famili Empetraceae
 Famili Epacridaceae
 Famili Pyrolaceae
 Famili Monotropaceae

Rujukan 
 B. C. J. du Mortier (1829). Analyse des Familles de Plantes : avec l'indication des principaux genres qui s'y rattachent, 28. Imprimerie de J. Casterman, Tournay. 
 S. Jansen, T. Watanabe, P. Caris, K. Geuten, F. Lens, N. Pyck, E. Smets (2004). The Distribution and Phylogeny of Aluminium Accumulating Plants in the Ericales (Taburan dan Filogeni Tumbuhan-tumbuhan Ericales yang mengumpulkan aluminium). Plant Biology (Stuttgart) 6, 498-505. Thieme, Stuttgart. (Boleh didapati dalam talian: DOI | Abstrak)
 W. S. Judd, C. S. Campbell, E. A. Kellogg, P. F. Stevens, M. J. Donoghue (2002). Plant Systematics: A Phylogenetic Approach (Sistematik Tumbuhan: Pendekatan Filogeni), edisi ke-2. m.s. 425-436 (Ericales). Sinauer Associates, Sunderland, Massachusetts. ISBN 0-87893-403-0.
 E. Smets, N. Pyck (Feb 2003). Ericales (Rhododendron). Dalam: Nature Encyclopedia of Life Sciences (Ensiklopedia Alam Semula Jadi Sains Hayat''). Nature Publishing Group, London. (Boleh didapati dalam talian: Tapak web ELS)

Magnoliopsida